Željko Zuber
Željko Zuber jeste bosanskohercegovački rok muzičar i jedan od mnogobrojnih predstavnika sarajevske škole pop roka. Njegovi prvi profesionalni nastupi na sarajevskoj muzičkoj sceni počeli su 1985. u rok grupi Rulet bugi u kojoj je svirao bas-gitaru. Godine 1986. zajedno s ovim sastavom snimio je prvi studijski album "Ako te zora uhvati na pragu". Međutim, zbog neuspjeha njihovog debitantskog albuma kod slušalačke publike, iste godine dolazi do razlaza ovog rok sastava. Nakon toga, 1986. prelazi da umjesto Nedžiba "Nene" Jeleča svira bas-gitaru u pop-rok grupi Hari Mata Hari s kojima snima studijski album "Ne bi te odbranila ni cijela Jugoslavija". Ovo je najuspješniji period u njegovoj karijeri, a s ovim sastavom sviraće 13 godina i snimiće još šest studijskih albuma. Nakon toga, svirao je u sastavu slovenskog hard rok gitarskog virtuoza Grega Habiča.